CELEX: 62017TN0186
Language: sl
Date: 2017-03-23 00:00:00
Title: Zadeva T-186/17: Tožba, vložena 23. marca 2017 – Unipreus/EUIPO – Wallapop (wallapop)

22.5.2017   
            
            
               SL
            
            
               Uradni list Evropske unije
            
            
               C 161/34
            
         Tožba, vložena 23. marca 2017 – Unipreus/EUIPO – Wallapop (wallapop)
   (Zadeva T-186/17)
   (2017/C 161/49)
   Jezik, v katerem je bila tožba vložena: španščina
   
      Stranke
   
   
      Tožeča stranka: Unipreus, SL (Lleida, Španija) (zastopnik: C. Rivadulla Oliva, odvetnik)
   
      Tožena stranka: Urad Evropske unije za intelektualno lastnino (EUIPO)
   
      Druga stranka pred odborom za pritožbe: Wallapop, SL (Barcelona, Španija)
   
      Podatki o postopku pred EUIPO
   
   
      Prijavitelj: druga stranka pred odborom za pritožbe
   
      Zadevna sporna znamka: figurativna znamka Evropske unije, ki vsebuje besedni element „wallapop“ – prijava št. 13 268 941
   
      Postopek pred EUIPO: postopek z ugovorom
   
      Izpodbijana odločba: odločba petega odbora za pritožbe pri EUIPO z dne 18. januarja 2017 v zadevah R 2350/2015-5 in R 2530/2015-5
   
      Tožbena predloga
   
   Tožeča stranka Splošnemu sodišču predlaga, naj:
   
               —
            
            
               s sodbo spremeni izpodbijano odločbo in zavrne registracijo znamke Evropske unije „wallapop“ (št. 13 268 941) za te storitve iz razreda 35: „Storitve spletne prodaje, in sicer upravljanje spletnih trgov za kupce in prodajalce blaga in storitev; Storitve spletnega trgovanja, s katerimi prodajalci objavljajo izdelke ali storitve za prodajo in nakup ali nudenje ponudb, po internetu za pospeševanje prodaje blaga in storitev drugih po računalniških omrežjih; Nudenje povratnih informacij o vrednotenju in ocenah prodajalcev izdelkov in storitev, vrednosti in cenah blaga in storitev prodajalcev, uspešnosti kupcev in prodajalcev, dobavi in splošnih trgovskih izkušnjah, povezanih s tem; Nudenje spletnega oglaševalskega vodnika z možnostjo iskanja z izdelki in storitvami spletnih prodajalcev; Nudenje spletne podatkovne baze z ocenami za kupce in prodajalce, po kateri je mogoče iskati; Tržne raziskave; Raziskovalne storitve, priprava poročil, posvetovanje in svetovanje na področju vedenja na trgu; Nudenje poslovnih informacij v zvezi z izdelki in/ali storitvami, vrednotenje ter razporejanje tovrstnih izdelkov in storitev ter kupcev in ponudnikov tovrstnih izdelkov in/ali storitev; Iskanje, zbiranje, sistemizacija, obdelava in nudenje poslovnih informacij za tretje osebe“.
            
         
               —
            
            
               EUIPO naloži plačilo stroškov tega postopka.
            
         
      Navajani tožbeni razlog
   
   
               —
            
            
               Kršitev člena 8 Uredbe št. 207/2009. V zvezi s tem se zlasti zatrjuje, da odbor v odločbi navedene določbe ni pravilno razlagal v zvezi z nasprotujočimi si storitvami pri znamkah WALA in WALLAPOP, in sicer glede na merila za razlago, ki izhajajo iz sodbe z dne 29. septembra 1998 v zadevi C-39/97, Canon Kabushiki Kaisha/Metro-Goldwyn Mayer (EU:C:1998:342).